《送福同年复宰关中》
清代·黄文琛

君居巷南我巷北，三年不识思颜色。古槐花寺始逢君，快然所见溢所闻。

座中无限青云客，与我并坐情相亲。叹息鲁国一杯水，大鱼泼剌赤其尾。

三揖一辞了无难，古来贤者类如此。烟鸿哀叫秦云秋，桑柏彫悴使人愁。

天了临轩简良宰，严程赴陇不我留。曾迟别速伤如何，感君执袂情独多。

我怀径敢向君告，莫以前非悔年少。好风吹送来晚歌，我为苍生向西笑。

作者简介：黄文琛，字海华，晚号瓮叟，汉阳人。道光乙酉举人，历官湖南候补知府。有《思贻堂》、《玩云室诸集》。